Diari Oficial de la Generalitat Valenciana


Sumari del DOGV 5362, del 06-10-2006 (2006/11576)

Ampliació de la informació pública del programa d'actuació integrada de les cinc unitats d'execució de l'àmbit del pla de reforma interior ronda perimetral nord de Dénia.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11306


Organisme emissor
:   Ronda Norte Denia, SL

Tipus de document
:   Anunci

Ampliació de la informació pública del programa d'actuació integrada de les cinc unitats d'execució de l'àmbit del pla de reforma interior ronda perimetral nord de Dénia. [2006/A11414]  
En data 27 de setembre de 2006 la mercantil Ronda Norte Denia, SL, representada per Vicente Brotons Torres, va publicar en el Diari Oficial de la Generalitat i en el periòdic Las Provincias la informació pública de l'alternativa tècnica de programa per a l'àmbit de les cinc unitats d'execució que comprén el pla reforma interior ronda perimetral nord del sol urbà de Dénia, integrat pel document de planejament i pel projecte d'urbanització; la dita documentació està protocol·litzada en la Notaria de Secundino J. García-Cueco Mascarós, situada a Dénia, avinguda del Marqués de Campo, número 27, entresòl, amb el número d'acta de protocol 4505, depositant-se també un exemplar de la documentació de la referida alternativa en les dependències administratives de l'Ajuntament de Dénia, en compliment dels tràmits previstos en l'article 134 de la Llei 16/2005 de 30 de desembre, de la Generalitat Valenciana, Urbanística Valenciana.  
Pel present anunci se sotmet de nou a informació pública la documentació referida durant el termini d'un mes des de la publicació del present anunci en el Diari Oficial de la Generalitat i en un diari no oficial, servint el present anunci d'esmena dels anteriors en compliment del que disposa l'article 562 del Reglament Urbanístic.  
Durant el termini d'un mes des de la publicació del present anunci en el Diari Oficial de la Generalitat, poden els interessats comparéixer en la dita Notaria i sol·licitar còpia o l'exhibició de l'acta de protocol·lització, de dilluns a divendres de 10.00 a 14.00 hores, i els dijous també de 17.00 a 19.00 hores, o bé consultar la pàgina web www.denia.es o a les dependències de la Gerència Municipal d'Urbanisme, situada en la ronda de les Muralles, número 42, la documentació allí depositada, i formular, davant la mateixa Notaria o en l'Ajuntament, amb relació al seu contingut, les al·legacions que tinguen per convenients.   
Durant l'exposició, en les dependències de la dita Notaria, en horari de dilluns a dijous i d'11.00 a 13.00 hores, estarà un tècnic de l'equip redactor per a l'aclariment de dubtes, conceptes o altres qüestions als interessats respecte de la documentació sotmesa a informació pública.   
De conformitat amb el que disposa l'apartat 3.I, 1 de les bases particulars publicades en data 21 de juliol de 2006 en el Diari Oficial de Generalitat, el termini màxim per a l'adjudicació del programa d'actuació integrada és de dos mesos a comptar des de l'endemà de l'obertura de les proposicions. Finalitzat el referit termini sense resolució expressa, el silenci administratiu, de conformitat amb la legislació aplicable, s'entendrà negatiu.   
Per tant, el present anunci suposa l'esmena dels anteriors anuncis publicats en data 27 de setembre de 2006, i se sotmet de nou a informació pública la documentació referida pel termini d'un mes des de la present publicació.   
Dénia, 3 d'octubre de 2006.. El representant de Ronda Norte Denia, SL: Vicente Brotons Torres.